CELEX: 62014TN0217
Language: bg
Date: 2014-04-09 00:00:00
Title: Дело T-217/14: Жалба, подадена на 9 април 2014 г.  — Gmina Kosakowo/Комисия

30.6.2014   
            
            
               BG
            
            
               Официален вестник на Европейския съюз
            
            
               C 202/26
            
         Жалба, подадена на 9 април 2014 г. — Gmina Kosakowo/Комисия
   (Дело T-217/14)
   2014/C 202/33
   Език на производството: полски
   
      Страни
   
   
      Жалбоподател: община Косаково (Полша) (представител: M. Leśny, radca prawny)
   
      Ответник: Европейска комисия
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени решението на Европейската комисия, постановено на 11 февруари 2013 г. по дело SA 35388, по силата на което Полша следва да възстанови неправомерно изплатената на летище Гдиня-Косаково държавна помощ,
            
         
               —
            
            
               да осъди ответника да заплати съдебните разноски в производството.
            
         
      Основания и основни доводи
   
   В подкрепа на жалбата си, жалбоподателят излага три основания.
   
               1.
            
            
               Първото основание е изведено от:
               
                           —
                        
                        
                           неправилно установяване на фактическата обстановка, на която се основава обжалваното решение.
                        
                     
         
               2.
            
            
               Второто основание е изведено от:
               
                           —
                        
                        
                           нарушение на член 107, параграф 1 ДФЕС поради неоснователното допускане, че община Косаково е предоставила публична помощ в противоречие с тази разпоредба в случай, при който придобиването на акции от нея в предприятието „Port Lotniczy Gdynia-Kosakowo sp. z o.o.“ представлява насрещна престация по договор за наем на терен; или неправилното прилагане от страна на Европейската комисия на критерия за частния инвеститор.
                        
                     
         
               3.
            
            
               Третото правно основание е изведено от:
               
                           —
                        
                        
                           нарушение на следните процесуалноправни норми: член 107, параграф 1 ДФЕС във връзка с член 5, параграф 1 от Регламент (ЕО) № 659/1999 на Съвета поради неправилно прилагане на критерия за частния инвеститор; член 7, параграф 5 във връзка с член 13, параграф 1 от Регламент (ЕО) № 659/1999 на Съвета поради неправилно определяне на подлежащия на възстановяване размер на помощта, в който са включени и разходи за безопасност и инфраструктура; както и на член 296, втора алинея ДФЕС поради липсата на надлежно мотивиране на обжалваното решение, тъй като то не съдържа основни елементи, позволяващи да се определят мотивите му.